

 **REPUBLIKA HRVATSKA**

**VA RAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 021-05/18-01/19**

**URBROJ: 2186/03-02-18-1**

**Cestica, 09.05.2018.**

Na temelju čl. 30. Statuta Općine Cestica („Službeni vjesnik Varaždinske županije“ br. 17/18) Općinsko vijeće Općine Cestica na 7. sjednici održanoj dana 09. svibnja 2018. godine donosi

**ODLUKU**

**o prijenosu prava vlasništva nekretnine za provedbu Programa poticane stanogradnje na području općine Cestica „Izgradnja kuća u nizu“**

Članak 1.

U svrhu realizacije programa društveno poticane stanogradnje na području općine Cestica „Izgradnja kuća u nizu“ Općinsko vijeće Općine Cestica donijelo je Odluku o uključivanju Općine Cestica u Program društveno poticane stanogradnje za izgradnju kuća u nizu sa navedenom lokacijom za izgradnju i Odluku o uvjetima, mjerilima i postupku za utvrđivanje reda prvenstva za kupnju kuća u nizu iz Programa društveno poticane stanogradnje na području općine Cestica.

Članak 2.

Općina Cestica će prenijeti prava vlasništva za čkbr. 1334/3 k.o. Radovec u cijelosti na Agenciju za pravni promet i posredovanje nekretnina, Zagreb, Savska cesta 41/IV (u daljnjem tekstu APN) OIB: 69331375926 koju zastupa direktor Slavko Čukelj, univ.spec.aedif.

Članak 3.

 Načelnik Općine Cestica sklopiti će Predugovor o međusobnim pravima i obvezama u pogledu izgradnje građevine prema provedbenom programu društveno poticane stanogradnje kojim će se definirati radnje i aktivnosti obiju strana te sklopiti Ugovor o prijenosu prava vlasništva iz čl. 2 ove Odluke, i Ugovor o međusobnim pravima i obvezama u pogledu izgradnje građevine prema provedbenom programu društveno poticane stanogradnje na zemljištu označenom kao k.č.br. 1334/3, u naravi oranica, površine 3115 m², k.o. Radovec, koje je u vlasništvu Općine Cestica.

Članak 4.

Ova Odluka stupa na snagu 8 dana od dana objave u Službenom vjesniku Varaždinske županije.

Predsjednik Općinskog vijeća:

Darko Majhen, mag.pol.